Ilkka Remes

Ilkka Remes (kodanikunimega Petri Pykälä; sündinud 13. detsembril 1962 Luumäkis) on soome kirjanik. Remese loomingu paremiku moodustavad tänapäevaprobleeme käsitlevad põnevusromaanid nii noortele kui ka täiskasvanutele, kus sageli mängivad olulist osa poliitilised motiivid. Tema teoste populaarsus on suur ning romaanide läbimüük ületas 2006. aasta keskpaiku miljoni eksemplari piiri. Kirjaniku romaane on tõlgitud paljudesse keeltesse. Ta on lõpetanud Turu kõrgema kaubanduskooli, täiendanud end kommunikatsiooni alal Londonis ning töötanud sel erialal Soomes ja teistes riikides. Pärast vabakutseliseks kirjanikuks jäämist on ta elanud peamiselt Belgias ja Soomes. Romaanis "Pääkallokehrääjä" kujutab Remes fiktiivset kommunistlikku riiki Soomet, mis sündis seoses sellega, et Nõukogude Liit vallutas Soome 1944. aastal. Romaani "Karjalan lunnaat" põhiteemaks on küsimus Karjala omastamisest Nõukogude Liidu poolt ja Karjala tagastamise probleem. "Pedon syleily" kujutab seda, kuidas vene salakuulaja plaanitseb Carl Gustaf Emil Mannerheimi salamõrva. Romaanis "Ruttokellot" külvab vene kurjategijate rühm Soome presidendivalmiste aegu segadust. "Uhrilento" peategelane satub suurriigi salajaste operatsiooni keskele. Romaanis "Itäveri" põimuvad Venemaa presidendiga seotu ja Soome poliitikute nn soometumine. Romaanis "Ikiyö" (eesti k. “Ürgöö”) üritavad Venemaa relvaarsenali kasutavad looduskaitsjad oma ideede nimel terroriakti. "Hiroshiman portti" jutustab arhiivis leidunud disketist, millel leidub Soome presidendi mineviku kohta diskrediteerivaid andmeid ja see viib suurriikide salajase operatsioonini. "Nimessä ja veressä" käsitleb paralleelselt Pudasjärvis toimunud lestaadiuslaste mõrvade ja Iraagis toimunud inimröövi väljaselgitamist. Romaanis "6/12" võtab serblaste kuritegelik rühmitus pantvangiks vippide peole kutsutud külalised. Romaan "Pyörre" käsitleb avalikkuse eest varjatut Läänemere piirkonnas ja sealhulgas ka parvlaeva Estonia uppumisega seotud saladusi. Remese noorteromaanid räägivad Aaro Korpi nime kandva poisi seiklustest. Poiss on mitmes Remese täiskasvanutele mõeldud romaanis esineva uurija Antti Korpi poeg ja seikleb vahel ka nendes teostes. "Pääkallokehrääjä" (1997) "Karjalan lunnaat" (1998). 1999. aastal võitis romaan Soome kriminaalkirjanduse auhinna parima romaani kategoorias. "Pedon syleily" (1999) "Ruttokellot" (2000) "Uhrilento" (2001) "Itäveri" (2002) "Ikiyö" (2003) "Ürgöö" – "Ikiyö", 2003; eesti keeles: soome keelest tõlkinud Kalle Kurg. Tallinn, Varrak 2007. 388 lk. ISBN 978-9985-3-1481-4 "Hiroshiman portti" (2004) "Nimessä ja veressä" (2005) "6/12" (2006) "Pahan perimä" (2007) "Pyörre" (2008) "Isku ytimeen" (2009) "Piraadid" – "Piraatit", 2003; eesti keeles: tõlkinud Meelik Mallene. Tallinn, Balti Raamat 2008. 243 lk. ISBN 9789985849446 "Musta kobra" (2004) "Pimeän pyöveli" (2005) "Kirottu koodi" (2006) "Hermes" (2007) "Draculan ratsu" (2008) "Operaatio Solaris" (2009) Lugenud romaani "Ruttokellot", väljendas Soome välisminister Erkki Tuomioja oma kodulehel jaanuaris 2001 pahameelt, et Remese loomingus leidub ryssäviha ehk Venemaa ja venelaste vastu suunatud kurjust. Vene kirjanik Viktor Suvorov on väitnud, et mõned kohad Remese romaanis "Pedon syleily" olevat plagiaat tema romaanist “Akvaarium”. 1998 Kalevi Jänti kirjandusauhind 1999 auhind "Vuoden johtolanka" 1999 Olvi-säätiö kirjandusauhind "Arvosteluita Pääkallokehrääjästä". Originaali arhiivikoopia seisuga 5. september 2008. Vaadatud 23. juulil 2009. Tuomioja, Erkki: "Ilkka Remes: Ruttokellot - Kökkö kotimainen jännäri", tammikuu 2001, luettu 23. elokuuta 2006. "Arhiivikoopia". Originaali arhiivikoopia seisuga 5. mai 2008. Vaadatud 23. juulil 2009.{{netiviide}}: CS1 hooldus: arhiivikoopia kasutusel pealkirjana (link) Ilkka Remese koduleht Ilkka Remes Soome raamatukogude lehel Remese tutvustus Helsingi Linnaraamatukogult Remese raamatute veebileht saksa keeles YLE Elävä arkisto: intervjuu aastast 1998 Romaani Pyörre arvustus, Satakunnan Kansa 26. september 2008 Onko nykyprosaisteistamme kirjallisuushistoriaan? Nousevien klassikkokirjailijoiden jäljillä. Jari Olavi Hiltunen Ilkka Remesest – Kiiltomato.net 5. detsember 2008 Rain Kooli. "Soome põnevusromaani tegevus kui kõikide möödarääkimiste summa". – Eesti Päevaleht 11. jaanuar 2008 2007. aastal eesti ulmefännide kokkutuleku hääletusel parimaks tunnistatud teosed – ulme.ee 16. september 2008 Väliskirjanduse TOP 100 aastal 2008. Tartu Oskar Lutsu nimelise Linnaraamatukogu laenutuste statistika Krista Kumberg. "Väike kivi võib ajada kummuli suure koorma." – Õpetajate Leht, 19. juuni 2009